
ΑΠΟΦΑΣΕΙΣ 

Αριθ. 76401 (1) 

Κατάρτιση του Κανονισμού Εσωτερικής Υπηρεσίας του 
Εφετείου Δωδεκανήσου 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17του Ν. 1756/1988 "Κώ¬ 
δικας Οργανισμού Δικαστηρίων και κατάστασης Δικαστι¬ 
κών Λειτουργών" όπως αντικαταστάθηκε από το άρθρο 5 
του Ν. 1868/1989 και όπως τελικά αντικαταστάθηκε η πα¬ 
ράγραφος 2 του άρθρου 17τουΝ. 1756/1988 εκ νέου με 
την παράγραφο 4 του άρθρου 3 του Ν. 2479/1997, β) του 
άρθρου 25 παρ. 3 περ. ατού Ν. 2812/2000 (Α' 67), γ) του 
άρθρου 29Ατου Ν. 1558/1985 (Α' 137) όπως προσετέθη- 
κε με το άρθρο 27του Ν. 2081/1992 (ΑΊ54) καιτροποποι- 
ήθηκανμετο άρθρο 1 παρ. 2ατου Ν. 2469/1997 (Α'38). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Το υπ’ αριθ. 146/16.4.2002 έγγραφο του Εφετείου 
Δωδεκανήσου, αποφασίζουμε: 

Τη δημοσίευση στην Εφημερίδα της Κυβέρνησης της 
κατάρτισης του Κανονισμού Εσωτερικής Υπηρεσίας του 
Εφετείου Δωδεκανήσου, όπως διαμορφώθηκε με την 
αριθ. 1/15.3.2002 απόφαση της Ολομέλειας του Δικαστη¬ 
ρίου αυτού, η οποία έχει ως εξής: 

ΑΡΘΡΟ 1 

Τα Τμήματα του Δικαστηρίου τούτου ορίζονται σε δύο: 
Πολιτικό και Ποινικό. 

ΑΡΘΡΟ 2 

Αντικείμενο, στελέχωση και χρόνος συνεδρίασης των 
τμημάτων του Δικαστηρίου. 


Α' ΠΟΛΙΤΙΚΟ 

Τούτο θα συγκροτείται από όλους τους υπηρετούντες Δι¬ 
καστές και θα συνεδριάζει προς εκδίκαση όλων των υποθέ¬ 
σεων που υπάγονται στην δικαιοδοσία και αρμοδιότητα του 
Δικαστηρίου τούτου: (Α) Στην έδρα του Εφετείου (Ρόδος) 
την πρώτη εργάσιμη Παρασκευή (της πρώτης πλήρους ερ¬ 
γάσιμης εβδομάδας) κάθε μήνα καθώς και την πρώτη Πα¬ 
ρασκευή πλήρους εργάσιμης εβδομάδας μετά την 16η Σε¬ 
πτεμβρίου κάθε έτους και ώρα ΙΟ.ΟΟ'. Κατ’ εξαίρεση δεν 
ορίζονται δικάσιμοι για την εκδίκαση πολιτικών υποθέσεων 
(α) κατά τον μήνα Ιούνιο και κατά το διάστημα των δικαστι¬ 
κών διακοπών (β) κατά τις ημέρες νομίμων αργιών, πανελ¬ 
λήνιων ή τοπικών (γ) κατά την Μεγάλη Εβδομάδα και την 
εβδομάδα της Διακαινησίμου. Ο αριθμός των προσδιοριζό¬ 
μενων προς εκδίκαση υποθέσεων δεν πρέπει να υπερβαίνει 
τις τριάντα (30) για τους μήνες κατά τους οποίους το Δικα¬ 
στήριο συνεδριάζει και στην μεταβατική έδρα στην Κω και 
τις πενήντα (50) για τους υπόλοιπους μήνες. (Β) Στην μετα¬ 
βατική έδρατου Εφετείου στην Κω τρεις φορές κατ’ έτος σε 
ημέρες που θα ορίζει ο Π ρόεδρος Εφετών με πράξη του κα¬ 
τά την έναρξη του δικαστικού έτους. Ο αριθμός των προσ¬ 
διοριζόμενων προς εκδίκαση υποθέσεων (στην μεταβατική 
έδρα) δεν πρέπει να υπερβαίνει τις πενήντα (50) κατά δικά¬ 
σιμο. Σε αμφότερες τις περιπτώσεις είναι δυνατόν να ορι- 
σθούν από τον Πρόεδρο Εφετών και εφόσον συντρέχουν 
εξαιρετικοί προς τούτο λόγοι περισσότερες υποθέσεις 
προς εκδίκαση, μέχρι όμως το ανώτατο ποσοστό αύξησης 
που προβλέπεται από τις διατάξεις του Κώδικα Οργανισμού 
Δικαστηρίων. Το αντίστοιχο πολιτικό τμήμα της Γραμματεί- 
ας του Δικαστηρίου θα εκτελεί όλες τις εργασίες τις σχετι¬ 
κές με την προδικασία και την εκδίκαση των πάσης φύσεως 
πολιτικών υποθέσεων που προβλέπονται από τον Κώδικα 
Πολιτικής Δικονομίας και τους ειδικούς νόμους, καθώς και 
με την καθαρογραφή των αποφάσεων που θα εκδίδονται, 
την χορήγηση αντιγράφων τους, την έκδοση και χορήγηση 
των πιστοποιητικών και βεβαιώσεων που προβλέπονται από 
το νόμο κλπ. Γ ιατηνεύρυθμη λειτουργία του τμήματος πρέ¬ 
πει να τηρούνται όλα τα προβλεπόμενα από τους νόμους 
καιτις συναφείς εγκυκλίους βιβλία και λοιπά έγγραφα καιτο 
αρχείο, όπου θα φυλάσσονται οι αποφάσεις, τα πρακτικά 
και τα λοιπά έγγραφα. 

Β' ΠΟΙΝΙΚΟ ΤΜΗΜΑ 

Σ’ αυτό θα μετέχουν όλοι οι Δικαστές του Δικαστηρίου. 

Όλες οι συνεδριάσεις των ποινικών δικαστηρίων θα γίνο¬ 
νται τόσο στην έδρα του Δικαστηρίου στην Ρόδο όσο και 
στην μεταβατική έδρα της Κω στις υπάρχουσες ειδικές αί¬ 
θουσες συνεδριάσεων και θ’ αρχίζουν την 09.00'ώρα. Ειδι¬ 
κότερα: (Α) Στηνέδρατης Ρόδου (1) Το Μικτό Ορκωτό Εφε- 
τείου Δωδεκανήσου θα συνεδριάζει την 1η εργάσιμη Δευ¬ 
τέρα κάθε μήνα προς εκδίκαση των υποθέσεων Μικτού 
Ορκωτού Εφετείου, ο αριθμός των οποίων δεν μπορεί να 
υπερβείτην μία (1) (2) Το Τριμελές Εφετείοπλημμελημάτων 
(και επί υποθέσεων ανηλίκων) θα συνεδριάζει την ημέρα 
Τρίτη της πρώτης πλήρους εργάσιμης εβδομάδας κάθε μή¬ 
να. Ο αριθμός των προσδιοριζόμενων υποθέσεων πάσης 
φύσεως δεν μπορεί να υπερβαίνει τις είκοσι δύο (22), από 
τις οποίες οι δέκα οκτώ (18) θα προσδιορίζονται από τον Ει¬ 
σαγγελέα και οι τέσσερις (4) από το δικαστήριο σε περί¬ 
πτωση αναβολής σε ρητή δικάσιμο (3) Το Τριμελές Εφετείο 
Κακουργημάτων θα συνεδριάζει την ημέρα Πέμπτη της 
πρώτης πλήρους εργάσιμης εβδομάδας των μηνών Φε¬ 
βρουάριου, Μαρτίου, Απριλίου, Ιουνίου, Σεπτεμβρίου (ειδι¬ 
κά για τον μήνα αυτό την Πέμπτη της πρώτης πλήρους ερ¬ 
γάσιμης εβδομάδας μετά την 16η Σεπτεμβρίου), Νοεμβρί¬ 
ου και Δεκεμβρίου. Τούτο θα δικάζει ως δικαστήριο πρώτου 
βαθμού και τις υποθέσεις προσώπων ιδιάζουσας δωσιδι- 
κίας. Ο αριθμός των προσδιοριζόμενων υποθέσεων κάθε 
φύσεως δεν μπορεί να υπερβαίνει τις δώδεκα (12) ανά δι¬ 
κάσιμο, από τις οποίες εννέα (9). Θα ορίζονται από τον Ει¬ 
σαγγελέα και τρεις (3) από το Δικαστήριο σε περίπτωση 
αναβολής σε ρητή δικάσιμο. (4) Τ ο Πενταμελές Εφετείο Κα¬ 
κουργημάτων θα συνεδριάζει την ημέρα Πέμπτη της πρώ¬ 
της πλήρους εργάσιμης εβδομάδας των μηνών Ιανουάρι¬ 
ου, Μάίου και Οκτωβρίου. Τούτο θα δικάζει και τις Εφέσεις 
κατ’ αποφάσεων του Τριμελούς Εφετείου Κακουργημάτων 
ως πρωτοβαθμίου δικαστηρίου επί πλημμελημάτων. Ο 
αριθμός των προσδιοριζόμενων υποθέσεων δεν θα υπερ¬ 
βαίνει τις εννέα (9) κατά δικάσιμο, από τις οποίες έξη (6) θα 
προσδιορίζονται από τον Εισαγγελέα και τρεις (3) από το 
Δικαστήριο σε περίπτωση αναβολής σε ρητή δικάσιμο. (Β) 
Στην μεταβατική έδρα της Κω θα συνεδριάζει το Τριμελές 
Εφετείο Πλημμελημάτων (και επί υποθέσεων ανηλίκων) 
τρεις φορές κατ’ έτος κατά τις ημέρες που θα ορίζει ο Πρό¬ 
εδρος Εφετών με πράξη του κατά την έναρξη του δικαστι¬ 
κού έτους. Σ’ αυτό ο αριθμός των προσδιοριζόμενων υπο¬ 
θέσεων πάσης φύσεως δεν θα υπερβαίνει τις τριάντα πέντε 
(35) ανά δικάσιμο, από τις οποίες οι τριάντα (30) θα προσ¬ 
διορίζονται από τον Εισαγγελέα και οι πέντε (5) από το Δι¬ 
καστήριο σε περίπτωση αναβολής σε ρητή δικάσιμο. Κατ’ 
εξαίρεση, ο Εισαγγελέας θα μπορεί για όλα τα ως άνω ποι¬ 
νικά δικαστήρια να προσδιορίζει, εφόσον συντρέχουν 
σπουδαίοι προς τούτο λόγοι, δύο (2) επιπλέον υποθέσεις 
που δεν θ’ αφορούν, όμως, την ουσία της κατηγορίας (αι¬ 
τήσεις αναστολής, ακύρωσης διαδικασίας κλπ). Σ’ όλες τις 
άνω περιπτώσεις, αν προσδιορισθούν προς εκδίκαση υπο¬ 
θέσεις πέραν του αριθμού που ορίζεται για κάθε (ποινικό) 
δικαστήριο οι πλεονάζουσες θ’ αναβάλλονται ευθύς αμέ¬ 
σως μετά την εκδίκαση του ως άνω αριθμού των προσδιο¬ 
ριζόμενων υποθέσεων. Για τα ένσημα παραστάσεων των δι¬ 
κηγόρων θα επιμελείται ο Εισαγγελέας της έδρας. 

Το Συμβούλιο Εφετών και τα Υπηρεσιακά Συμβούλια 
του Εφετείου θα συνέρχονται σε ημέρες και ώρες που θα 
ορίζει ο Προϊστάμενος του Εφετείου. 

Τ α ποινικά δικαστήρια δεν θα συνεδριάζουν (α) κατά το 
διάστημα των δικαστικών διακοπών, εκτός εάν η Ολομέ¬ 
λεια του Δικαστηρίου με την απόφασή της για την κατάρ¬ 


τιση των Τμημάτων διακοπών ορίζει διαφορετικά (β) από 
20/12 μέχρι 7/1 (γ) κατά την Μεγάλη Εβδομάδα και την 
εβδομάδα της Διακαινησίμου (δ) όταν οι ως άνω ημέρες 
συμπίπτουν με νόμιμη αργία, πανελλήνια ή τοπική. 

Το αντίστοιχο ποινικό τμήμα της Γραμματείας του Δικα¬ 
στηρίου θα εκτελεί όλες τις σχετικές με την εκδίκαση των 
ποινικών υποθέσεων και την έκδοση των βουλευμάτων 
εργασίες, καθώς και με την καθαρογραφή των εκδιδομέ- 
νων αποφάσεων και βουλευμάτων. Για την εύρυθμη λει¬ 
τουργία του τμήματος, πρέπει να τηρούνται τα προβλε- 
πόμενα από τους νόμους και τις συναφείς εγκυκλίους βι¬ 
βλία και λοιπά έγγραφα και αρχείο, όπου θα φυλάσσονται 
οι αποφάσεις, τα βουλεύματα και τα πρακτικά. 

ΑΡΘΡΟ 3 

Η ολομέλεια του Δικαστηρίου αποτελείται από όλους 
τους Δικαστές και συγκαλείται από τον πρόεδρο αυτού, ο 
οποίος και προεδρεύει στην συνεδρίασή της σύμφωνα με 
το άρθρο 14του Ν. 1868/99. Η Ολομέλεια συγκαλείται με 
έγγραφη πρόσκληση του Προέδρου, όπου αναφέρονται 
τα προς συζήτηση θέματα, η οποία γνωστοποιείται στα 
μέλη της με κάθε πρόσφορο τρόπο, πέντε (5) τουλάχι¬ 
στον ημέρες πριν από την συνεδρίαση. Σε εντελώς επεί¬ 
γουσες περιπτώσεις η πρόσκληση μπορεί να είναι προ¬ 
φορική και άμεση. 

ΑΡΘΡΟ 4 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ ΤΟΥ 

ΕΦΕΤΕΙΟΥ 

Τα τμήματα της Γ ραμματείας του Δικαστηρίου τούτου 
ορίζονται σε τρία (3): 

Α' ΤΜΗΜΑ ΔΙΟΙΚΗΤΙΚΟ: Στο τμήμα αυτό που υπηρετεί 
ένας υπάλληλος (η Προϊσταμένη της Διεύθυνσης της 
Γ ραμματείας) θα περιέρχεται η πάσης φύσεως υπηρεσια¬ 
κή αλληλογραφία του Δικαστηρίου. Γ ια την εύρυθμη λει- 
τουργίατου τμήματος θατηρούνταιταπροβλεπόμενα από 
τους νόμους και τις συναφείς εγκυκλίους βιβλία και λοιπά 
έγγραφα και δη τα εξής (βιβλία): 1) Πρωτόκολλο αλληλο¬ 
γραφίας, 2) πράξεων-αποφάσεων Προέδρου Εφετών, 3) 
αδειών προσωπικού, 4) εκθέσεων Γραμματέως, 5) βιβλιο¬ 
θήκης, 6) σκευών και επίπλων, 7) Ολομέλειας και Συμβου¬ 
λίου Εφετών και 8) μητρώο όλων των δικαστών και υπαλ¬ 
λήλων των δικαστηρίων της περιφέρειας του Εφετείου. 
Στο αρχείο του τμήματος αυτού θα τηρούνται οι ατομικοί 
φάκελοι των υπαλλήλων του Εφετείου, τα δικαιολογητικά 
των διαγωνισμών δικηγόρων και συμβολαιογράφων, οι 
εγκύκλιοι του Υπουργείου Δικαιοσύνης, τα έγγραφα της 
Υπηρεσίας Επιθεώρησης του Αρείου Πάγου, καθώς και 
των Προέδρου και Εισαγγελέως Αρείου Πάγου, όπως επί¬ 
σης και διάφορα έγγραφα και αναφορές διαφόρων αρχών, 
τα τεύχη Α και Β της Εφημερίδας της Κυβερνήσεως, οι φά¬ 
κελοι της προκαταρκτικής εξέτασης του άρθρου 99 παρ. 
11 του Ν. 1756/1988 και κάθε άλλο έγγραφο που έχει σχέ¬ 
ση με τη Γραμματεία του Εφετείου. Επίσης στο τμήμα αυ¬ 
τό θα υπάγονται η σύνταξη καταστάσεων οδοιπορικών 
εξόδων Δικαστικών Λειτουργών (λόγω μεταβατικού, διε¬ 
νέργειας επιθεωρήσεων, μεταβάσεων εκτός έδρας για 
διάσκεψη και δημοσίευση αποφάσεων κλπ ) και οι εργα¬ 
σίες σχετικά με τη λειτουργία του Πενταμελούς Υπηρεσια¬ 
κού Συμβουλίου του Εφετείου. Για την εύρυθμη δε λει¬ 
τουργία του εν λόγω Συμβουλίου θα πρέπει να τηρούνται 
και τα εξής βιβλία 1) Ερωτημάτων Υπουργείου Δικαιοσύ¬ 
νης, 2) αποφάσεων Υπηρεσιακού Συμβουλίου, 3) εφέσεων, 

4) βιβλίο πειθαρχικών αγωγών και 5) πρωτόκολλο αλληλο¬ 
γραφίας Προέδρου. Στο αρχείο του τμήματος αυτού θατη- 
ρούνται επίσης οι αποφάσεις του Υπηρεσιακού Συμβουλί¬ 
ου και οι σχετικοί φάκελοι των Πειθαρχικών διώξεων. 

Β'ΤΜΗΜΑ ΠΟΛΙΤΙΚΟ: Στο τμήμα αυτό υπηρετούν δύο (2) 
υπάλληλοι. Για την εύρυθμη λειτουργία του τμήματος αυ¬ 
τού θα τηρούνται τα προβλεπόμενα από τους νόμους και 
τις συναφείς εγκυκλίους βιβλία και λοιπά έγγραφα. Στο 
τμήμα αυτό υπάγονται: 1) η παραλαβή όλων των δικογρά¬ 
φων που εισάγονται για εκδίκαση στο Δικαστήριο (εφέσε¬ 
ων, αιτήσεων καθορισμού οριστικής μονάδος αποζημιώσε- 
ως απαλλοτριώσεων, κλήσεων, ανακοπών κ.λπ), ο ορισμός 
της ημέρας και ώρας για τη συζήτηση των υποθέσεων και η 
εγγραφή τους στα οικεία πινάκια, 2) η τήρηση και η ενημέ¬ 
ρωση των αναγκαίων και απαραιτήτων βιβλίων και δη α) κα- 
ταθέσεως εφέσεων και λοιπών δικογράφων, β) πινάκια εγ¬ 
γραφής των προς συζήτηση υποθέσεων, Τριμελούς και Πε¬ 
νταμελούς συνθέσεως, γ) ενδίκων μέσων (αναιρέσεων, 
αναψηλαφήσεων, ανακοπών), δ)δημοσιεύσεως των απο¬ 
φάσεων, ε) Εισηγητών, στ) πρακτικών Δικαστηρίου, ζ) ορ¬ 
κοδοσιών διαδίκων, η) απογράφων, θ) παραιτήσεως από 
ένδικα μέσα, ι) παραιτήσεως από το δικαίωμα αγωγής κατά 
πρακτικού συμβιβασμού (αρ. 214 Α ΚΠολΔ), ια) καταθέσε- 
ως εισηγητικών εκθέσεων και πραγματογνωμοσύνης, ιβ) 
ορκίσεως πραγματογνωμόνων, ιγ) δημοσιεύσεως Προέ¬ 
δρου, ιδ) καταθέσεως εφέσεων κ.λπ προσφυγών ενώπιον 
του Προέδρου Εφετών, ιε) βιβλίο καταθέσεως προσφυγών 
(κατ’ άρθρο 36 συμβάσεως Βρυξελλών) και ιστ) βιβλίο δη¬ 
λώσεων αποδοχής επακτού όρκου. 

ΓΤΜΗΜΑ ΠΟΙΝΙΚΟ: Στο τμήμα αυτό υπηρετούν τέσσε¬ 
ρις υπάλληλοι. Για την εύρυθμη λειτουργία του τμήματος 
αυτού θα τηρούνται τα προβλεπόμενα από τους νόμους 
και τις συναφείς εγκυκλίους βιβλία και λοιπά έγγραφα. 
Στο τμήμα αυτό υπάγονται: 1) η τήρηση των πρακτικών 
συνεδριάσεως των δικαστηρίων του Ποινικού τμήματος 
και η καθαρογραφή αυτών και των ταυταρίθμων ποινικών 
αποφάσεων, 2) η έκδοση των οικείων πιστοποιητικών, 3) η 
τήρηση και η ενημέρωση των βιβλίων είσπραξης τελών 
ποινικής διαδικασίας, μετατροπής ποινών, απολήψιμων 
και πειστηρίων, 4) η σύνταξη μισθολογικών καταστάσεων 
προσωπικού - σύνταξη καταστάσεων οδοιπορικών εξό¬ 
δων μεταθέσεων κλπ και 5) η καθαρογραφή των βουλευ¬ 
μάτων και των σχετικών πρακτικών. Για την εύρυθμη λει- 
τουργίατουτμήματος αυτού θατηρούνταιταεξής βιβλία: 
1) αποφάσεων (Πενταμελούς, Τριμελούς, Ανηλίκων, Μι¬ 
κτού Ορκωτού Εφετείου) με αλφαβητικά ευρετήρια, 2) εν¬ 
δίκων μέσων, 3) αιτήσεων ακυρώσεως διαδικασίας και 
αποφάσεων, 4) πειστηρίων, 5) καταχωρήσεως αιτήσεων 
εκδόσεως αντιγράφων και πιστοποιητικών, 6) συντασσο- 
μένων δελτίων ποινικού μητρώου, 7) εκπτώσεων και απο- 
δόσεως εγγυήσεων, 8) απογράφων, 9) ειδικών βιβλίων 
καταχωρήσεως καθαρογραμμένων τελεσιδίκων αποφά¬ 
σεων όλωντων δικαστηρίων (άρθρ. 473 παρ. 3 ΚΠΔ, όπως 
προστέθηκε με το άρθρο 9 του Ν. 969/1979), 10) λιπενόρ- 
κων-λιπομαρτύρων, 11) ανακοπών κατά λιπομαρτυριών, 
12) αναβλητικών υποθέσεων, 13) απολήψιμων τύπου Α 
και Β, καθώς και το μισθολογικό μητρώο του προσωπικού 
(Δικαστών και Δικαστικών υπαλλήλων) του Δικαστηρίου. 
Ειδικά για τα βουλεύματα πρέπει να τηρούνται τα εξής βι¬ 
βλία: 1) προτάσεων Εισαγγελέα, 2) βουλευμάτων, 3) αναι¬ 
ρέσεων, 4) παραιτήσεως από ενδίκων μέσων, 5) προτά¬ 
σεων για τη έκδοση διατάξεων, 6) διατάξεων Προέδρου 
Εφετών Ν. 663/1977 και 7) απολήψιμων. Το αρχείο του 


ποινικού τμήματος (αποφάσεων και βουλευμάτων) θατη- 
ρείται από δικαστικό υπάλληλο, ο οποίος θα βοηθείται 
προς τούτο από το Δικαστικό Επιμελητή του Δικαστηρίου. 
Στο εν λόγω αρχείο θα φυλάσσονται οι ποινικές αποφά- 
σεως μετασχετικάπρακτικά, οι σχετικές δικογραφίες της 
τελευταίας δεκαετίας, τα βουλεύματα και οι αποφάσεις 
του Μικτού Ορκωτού Εφετείου. 

ΑΡΘΡΟ 5 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΜΕΤΑΒΑΤΙΚΗΣ ΕΔΡΑΣ 

Γ ιατηναντιμετώπισητωνπροβλημάτωντου Μεταβατικού 
Εφετείου στην Κω ορίζει τα εξής: 1) την προπαρασκευαστι¬ 
κή διαδικασία των ποινικών υποθέσεων και τις επιδόσεις 
στους κατηγορουμένους, μάρτυρες, πραγματογνώμονες, 
διερμηνείς κλπ, θα επιμελείται η Γραμματεία της Εισαγγε¬ 
λίας Εφετών Δωδεκανήσου. 2) Οι ποινικές δικογραφίες του 
Μεταβατικού Εφετείου στην Κω θα αποστέλλονται τουλά¬ 
χιστον πέντε ημέρες πριν από τη δικάσιμο, με επιμέλεια της 
γραμματείας της Εισαγγελίας Εφετών Δωδεκανήσου στην 
Εισαγγελία Πρωτοδικών Κω, όπου θα λαμβάνουν γνώση 
έγκαιρα οι διάδικοι και οι πληρεξούσιοι δικηγόροι τους της 
Κω. Οι Προεδρεύοντες και οι Αντεισαγγελείς Εφετών, για 
τη μεταβατική έδρα, θα πρέπει να λαμβάνουν γνώση των εν 
λόγω δικογραφιών. Ανεξάρτητα απ’ αυτό, με επιμέλεια της 
Γραμματείας της Εισαγγελίας Εφετών Δωδεκανήσου, θα 
παραδίδονται έγκαιρα αντίγραφα των εκκαλουμένων απο¬ 
φάσεων στον Προεδρεύοντα και τον Εισαγγελέα της μετα¬ 
βατικής έδρας. 3) Το πινάκιο των ποινικών υποθέσεων θα 
συμπληρώνεται από τον Γραμματέα της Εισαγγελίας Πρω¬ 
τοδικών Κω με τη σειρά που θα ορίζεται από τον Εισαγγε¬ 
λέα Εφετών, ο οποίος (Γραμματέας) θα το διατηρεί στο 
γραφείο του και θα το παραδίδει στον Γ ραμματέα της 
έδρας προ της συνεδριάσεως μαζί με τις δικογραφίες. 4) Οι 
Δικαστικοί Υπάλληλοι του Πρωτοδικείου Κω που θα ορίζο¬ 
νται ως υπάλληλοι του Μεταβατικού Εφετείου Κω με σχετι¬ 
κή Πράξη του Προέδρου Εφετών Δωδεκανήσου, σύμφωνα 
με τις διατάξεις του άρθρου 1 παρ.3του παραπάνω Π.Δ/τος 
36/96, θα συντάσσουν τις οικείες εκθέσεις, θα προσδιορί¬ 
ζουν δικάσιμους για τη συζήτηση των εφέσεων επί πολιτι¬ 
κών υποθέσεων, θα προβαίνουν σε εγγραφές στο οικείο πι¬ 
νάκιο, θα μετέχουν στις συνεδριάσειςτου Δικαστηρίου (Πο- 
λιτικού-Τριμελούς Εφετείου επί πλημμελημάτων), θα 
συντάσσουν τα πρακτικά, θα παραλαμβάνουν τις προτά¬ 
σεις των διαδίκων και όλα τα αναφερόμενα στο άρθρο 237 
του ΚΠολΔ, έγγραφα. Επίσης οι υπάλληλοι του Ποινικού 
Εφετείου θα ενεργούν σχετικά και ό,τι επιβάλλεται από το 
αποτέλεσμα των ποινικών αποφάσεων. Οι παραπάνω υπάλ¬ 
ληλοι θα τελούν σε άμεση συνεργασία με τους Προϊσταμέ¬ 
νους του Πολιτικού και Ποινικού Τμήματος της Γραμματεί- 
αςτου Εφετείου Δωδεκανήσου, καθώς και με τον Προϊστά¬ 
μενο της Διευθύνσεως της Γραμματείας του Εφετείου για 
τυχόν προκύπτοντα θέματα διεξαγωγής της υπηρεσίας 
που αφορούν το Μεταβατικό Εφετείο. Οι παραπάνω Προϊ¬ 
στάμενοι Τ μημάτων και Διευθύνσεως της Γ ραμματείας του 
Εφετείου Δωδεκανήσου θα ασκούν και ανάλογη εποπτεία 
επί των υπαλλήλων του Μεταβατικού Εφετείου και μόνον 
για τα θέματα και τη διεξαγωγή της υπηρεσίας που αφο- 
ρούντο Μεταβατικό Εφετείο. Προς τούτο και εφόσον παρί- 
σταται ανάγκη, θα μεταβαίνουν στην Κω κατά τις ημέρες 
που θα ορισθούν ως δικάσιμοι στη Μεταβατική έδρα. Η δια¬ 
κίνηση, από και προς Κω, των δικογραφιών (πολιτικών και 
ποινικών) για σύνταξη σκεπτικών, καθαρογραφή, υπογρα¬ 
φή και όσες άλλες ενέργειες απαιτούνται θα γίνεται, εφό- 

σον δεν υπάρχει άλλος πρόσφορος τρόπος, μέσω των ΕΛ- 
ΤΑ, με συστημένη αλληλογραφία. 5) Τα αποδεικτικά επιδό- 
σεως κάθε δικασίμου θα αποστέλλονται στην Κω εγκαίρως, 
μερίμνηςτης Εισαγγελίας Εφετών Δωδεκανήσου και 6) για 
τα ένσημα παραστάσεων των δικηγόρων θα επιμελείται ο 
Εισαγγελέας της έδρας. 

Τέλος, ορίζεται ότι η παρούσα απόφαση της Ολομέλει¬ 
ας θα έχει εφαρμογή, μετά την έγκρισή της από τον 
Υπουργό Δικαιοσύνης. 

Κρίθηκε και αποφασίσθηκε στη Ρόδο την 13 Μαρτίου 
2002 και δημοσιεύθηκετην 15 Μαρτίου 2002. 

Ο Πρόεδρος Οι Δικαστές 

ΑΘΑΝΑΣΙΟΣ ΚΑΤΣΑΟΥΝΗΣ ΝΙΚΟΛΑΟΣ ΠΑΣΣΟΣ 

ΚΑΛΛΙΟΠΗ ΠΥΡΟΒΟΛΑΚΗ 
ΕΜΜΑΝΟΥΗΛ ΒΑΣΙΛΑΚΗΣ 
ΣΠΥΡΙΔΟΥΛΑ ΜΑΚΡΗ 

Η Γραμματέας 
ΑΙΚΑΤΕΡΙΝΗ ΚΑΒΟΥΡΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

-♦- 

Αριθ. 104990 (2) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Καρδίτσας 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 "Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γούν" όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997, β) του άρ¬ 
θρου 25παρ.3περ. ατού Ν. 2812/2000 (Α'67), γ) του άρ¬ 
θρου 29 Ατού Ν. 1158/1985 (Α' 13 7) όπωςπροσετέθηκε 
με το άρθρο 27 του Ν. 2081/1992 (Α' 154) και τροποποιή¬ 
θηκαν με το άρθρο 1 παρ. 2ατου Ν. 2469/1997 (Α'38). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Το υπ’αριθ. 166/14-6-2002 έγγραφο του Πρωτοδικεί¬ 
ου Καρδίτσας, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσίας 
του Πρωτοδικείου Καρδίτσας, όπως διαμορφώθηκε με 
την αριθμ. 16/2002 απόφαση της Ολομέλειας του δικα¬ 
στηρίου αυτού, η οποία έχει ως εξής: 

ΚΕΦΑΛΑΙΟ ΤΡΙΤΟ 

ΣΥΝΕΔΡΙΑΣΕΙΣ ΤΩΝ ΤΜΗΜΑΤΩΝ ΤΟΥ ΠΡΩΤΟΔΙΚΕΙΟΥ 
ΠΟΛΙΤΙΚΕΣ ΣΥΝΕΔΡΙΑΣΕΙΣ 

α) Το Πολυμελές Πρωτοδικείο συνεδριάζει για την εκδί¬ 


καση όλων των πολιτικών υποθέσεων, τακτικής και ειδι¬ 
κής διαδικασίας, τις τρεις (3) πρώτες Δευτέρες κάθε μή¬ 
να, την 09:00 ώρα. 

β) Το Μονομελές Πρωτοδικείο συνεδριάζει για την εκδί¬ 
καση όλων των πολιτικών υποθέσεων, τακτικής και ειδι¬ 
κής διαδικασίας τις τρεις (3) πρώτες Τετάρτες κάθε μήνα, 
την 09:00 ώρα. 

Για την εκδίκαση των πολιτικών υποθέσεων αρμοδιότη- 
τος Πολυμελούς σχηματίζονται δύο τμήματα δικαστών, 
αποτελούμενο το καθένα από το ήμισυ του αριθμού των 
υπηρετούντων στο πρωτοδικείο Δικαστών. Τα τμήματα 
αυτά θα μετέχουν εναλλάξ στις πολιτικές συνεδριάσεις 
του Πολυμελούς Πρωτοδικείου. Καιταδύοτμήματα θα με¬ 
τέχουν μαζί: 1) σε κάθε έκτη δικάσιμο του Ανωτέρω Δικα¬ 
στηρίου, 2) καθώς και στις δικάσιμους του μηνάς Ιουνίου. 

Σε κάθε δικάσιμο θα προσδιορίζονται α) όσον αφορά το 
Πολυμελές Πρωτοδικείο, δέκα (10) υποθέσεις της τακτι¬ 
κής διαδικασίας μαζί με τις αναβλητικές και το πολύ έως 
και δεκαπέντε (15) κατόπιν εντολής του Προέδρου Πρω- 
τοδικών-Διευθύνοντος το Πρωτοδικείο Καρδίτσας, β) 
Όσον αφορά το Μονομελές Πρωτοδικείο, πενήντα (50) 
υποθέσεις από αυτές που εγγράφονται στο πινάκιο μαζί 
με τις αναβλητικές, δέκα (10) υποθέσεις Ασφαλιστικών 
Μέτρων μαζί με τις αναβλητικές και δέκα (10) υποθέσεις 
των λοιπών διαδικασιών που δεν εγγράφονται στο πινάκιο 
(διαδικασία τοον άρθρων 647 επ. ΚΠολΔ, απαλλοτριώ¬ 
σεις κ.λ.π.) μαζί με τις αναβλητικές. 

ΠΟΙΝΙΚΕΣ ΣΥΝΕΔΡΙΑΣΕΙΣ 

Τα ποινικά Δικαστήρια συνεδριάζουν: 

α) Το Τριμελές Πλημμελειοδικείο κάθε Τρίτη. Επιπλέον 
την τελευταία Τετάρτη κάθε μήνα. 

β) Το Μονομελές Πλημμελειοδικείο Καρδίτσας κάθε 
Παρασκευή και εκτός έδρας στο Μονομελές Πλημμελει¬ 
οδικείο Παλαμά και Μουζακιου ημέρα Πέμπτη στο δε Μο¬ 
νομελές Πλημμελειοδικείο Σοφάδων την τελευταία Τε¬ 
τάρτη κάθε μήνα. 

γ) Το Μικτό Ορκωτό Δικαστήριο ημέρα Πέμπτη. 

δ) Το Τριμελές Δικαστήριο Ανηλίκων ημέρα Τρίτη και 

ε) Το Μονομελές Δικαστήριο Ανηλίκων ημέρα Παρα¬ 
σκευή. 

Η Ισχύς του παρόντος κανονισμού αρχίζει από της κυ- 
ρώσεώς του από τον Υπουργό της Δικαιοσύνης. 

Κρίθηκε, αποφασίσθηκε και δημοσιεύθηκε στην Καρδί¬ 
τσα στις 3 Ιουνίου 2002. 

Ο Πρόεδρος Η Γ ραμματέας 

ΣΠΥΡΙΔΩΝ ΤΖΟΤΖΙΟΣ ΗΛΕΚΤΡΑ ΜΑΝΟΥ 
Οι Δικαστές 

ΒΑΡΒΑΡΑ ΠΑΠΑΡΗ - ΜΑΡΙΑ ΛΙΑΝΟΥ - 
ΑΝΑΣΤΑΣΙΑ ΚΑΡΑΜΑΝΙΔΟΥ - ΑΡΙΣΤΟΦΑΝΗΣ ΤΣΙΤΣΙΟΥΛΑΣ- 
ΒΑΣΙΛΙΚΗ ΓΙΑΝΝΑΚΟΥ- ΗΛΙΑΣ ΚΟΝΤΟΓΙΑΝΝΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






